దీక్షా జోషి

దీక్షా జోషి గుజరాత్‌కు చెందిన సినిమా నటి. 2017లో శుభ్ ఆరంభ్ సినిమాలో తొలిసారిగా నటించింది. ఆ తర్వాత కర్సందాస్ పే & యూజ్ (2017), షరతో లగు (2018), ధుంకీ (2019) సినిమాలలో వివిధ పాత్రలు పోషించింది.

జననం, విద్య 
దీక్షా జోషి ఉత్తరప్రదేశ్‌ రాష్ట్రం లక్నో నగరంలో హేమ్ జోషి - రష్మీ జోషిల దంపతులకు జన్మించింది. అహ్మదాబాద్‌లోని ఏకలవ్య స్కూల్‌లో పాఠశాల విద్యను, సెయింట్ జేవియర్స్ కళాశాల నుండి ఆంగ్ల సాహిత్యాన్ని అభ్యసించింది.

సినిమారంగం 
2017లో అమిత్ బారోట్ దర్శకత్వం వహించిన శుభ ఆరంభ్ సినిమాతో సినిమారంగంలోకి అడుగుపెట్టింది. అదే సంవత్సరంలో కర్సందాస్ పే & యూజ్, కలర్‌బాజ్ అనే ఇతర రెండు సినిమాలలో నటించింది. కర్సందాస్ పే & యూజ్ సినిమా విజయవంతమయింది.

మల్హర్ థక్కర్‌తో కలిసి నటించిన షరతో లాగు సినిమా కూడా కమర్షియల్‌గా విజయం సాధించింది. 2018లో షరతో లగులో తన పాత్రకు గుజరాతీ ఐకానిక్ ఫిల్మ్ అవార్డ్స్ (గిఫా) ఉత్తమ నటి అవార్డును కూడా గెలుచుకుంది. ప్రతీక్ గాంధీతో నటించిన ధుంకీ విమర్శకుల ప్రశంసలు అందుకుంది. 2020లో ధుంకీ సినిమాలోని నటనలకు క్రిటిక్స్ ఛాయిస్ ఫిల్మ్ అవార్డ్స్ లో ఉత్తమ నటి (గుజరాతీ) అవార్డును అందుకుంది. 2020లో విడుదలైన దుర్గేష్ తన్నా దర్శకత్వం వహించిన రొమాంటిక్ కామెడీ సినిమా లువ్ నీ లవ్ స్టోరీస్‌లో దీక్ష టైటిల్ రోల్ చేసింది.

దివ్యాంగ్ థక్కర్ దర్శకత్వం వహించిన రణవీర్ సింగ్ నటించిన జయేష్ భాయ్ జోర్దార్ సినిమాతో హిందీ సినిమారంగంలోకి అడుగుపెట్టింది.

సినిమాలు

అవార్డులు

మూలాలు

బయటి లింకులు 
 

జీవిస్తున్న ప్రజలు
భారతీయ సినిమా నటీమణులు
హిందీ సినిమా నటీమణులు
గుజరాతీ సినిమా నటీమణులు